Окото на мъдростта, Далай Лама
Окото на мъдростта, Далай Лама
------------------------------


„Най-висшият ни дълг като човеци е да търсим средство, с което всички същества да се освободят от страданията и неудовлетворителните преживявания (духкха). Всички еднакво се стремим към по-голямо удовлетворение и по-малко болка. Премахването на духкха може да стане единствено чрез собствените ни усилия“ – тези думи на Далай Лама почти напълно описват ценностите, изграждащи будистката философия. В живота си всеки човек, стремящ се към просветление, трябва да практикува онова поведение, което поражда щастие. В крайна сметка, всички световни религиозни философии постулират усъвършенстването на чисто човешки духовни качества (духовни не в тясно религиозен смисъл, а в смисъл на извисеност на съзнанието, подчертава Негово светейшество).

Ученията на Буда утвърждават култивирането на „изкусните дхарми“ – състраданието, добротата, предаността, доверието. „Така човек може да започне да живее живота си с радост. В радостния живот има щастие и покой, и той никога не изглежда труден и непоносим.“

**„Окото на мъдростта**“ е едно вълнуващо докосване до извора на будистката философско-нравствена система – не само поради усещането за автентичност, но и поради изключителната простота и човечност на посланието.